АҞӘА, хәажәкыра 12 — Sputnik. Китаизегьтәи жәлар рхаҭарнакцәа реизара адепутатцәа Аконституциа ариашарақәа аларгалеит. Уи инақәыршәаны КНР ахантәаҩы ес-хәышықәса ԥымкрада иалхра алшоит. Абри атәы аанацҳауеит РИА Новости.
Уажәы Аконституциа ахәҭаҷ ишаҳәо ала ахантәаҩы ихантәаҩра ҩ-ҿҳәарак еиҳахар ҟалом. Аконституциа иалагалоу ариашара "ҩ-ҿҳәарак" алгахоит.
Абасала КНР ахантәаҩы ес-хәышықәса далырхлоит ԥымкрада.
Уи адагьы Аконституциа иалагалахоит ариашара – ахылаԥшразы Аҳәынҭқарратә орган аԥҵара. Уажәазы антикоррупциатә хылаԥшара мҩаԥнагоит адисциплина агәаҭаразы ацентртә Комиссиа.
Иазыԥхьагәаҭоуп аусбарҭа ҿыц хаҭала аусҭҵаарақәа мҩаԥнагалоит ҳәа.
Иааидкыланы адепутатцәа Аконституциа иаларгалеит 20 рҟынӡа рҽеира.